《叠韵答学山侄》
清代·叶燮

处世应师田子方，马迁《货殖》计宁长？东西鸿爪皆空点，今古峨眉不易防。

漂泊未归元亮宅，支离合老管宁床。生涯陇畔驱黄犊，焚砚何心赋《补亡》。

作者简介：（1627—1702）江苏吴江人，浙江嘉兴籍，字星期，号已畦。叶绍袁子。康熙九年进士。任江苏宝应知县。十四年，以三藩乱时役重民饥，与巡抚慕天颜不合，被劾罢官。居吴县横山，常出游览四方名胜。精研诗学理论，所作以险怪为工。有《原诗》、《巳畦诗文集》。又摘汪琬文章缺点，著《汪文摘谬》。